Mojmír Božík (1962)

Mojmír Božík (* 26. február 1962, Liptovský Mikuláš) je bývalý slovenský hokejový obranca.
Pôsobil najprv v Česko-Slovensku v tímoch VSŽ Košice a Dukla Trenčín, neskôr v zahraničí vo fínskych, švédskych a francúzskych hokejových súťažiach. Neskôr sa opäť vrátil na Slovensko a kariéru ukončil v tíme HC Košice. Draftoval ho tím Edmonton Oilers v roku 1986 v 11. kole ako 231. v poradí. Má syna Mojmíra, ktorý je tiež hokejista.

Reprezentácia 
V slovenskom drese neodohral žiaden zápas. Reprezentoval Česko-Slovensko na Majstrovstvách sveta v ľadovom hokeji hráčov do 18 rokov v roku 1980, na Majstrovstvách sveta v ľadovom hokeji hráčov do 20 rokov v rokoch 1981 a 1982, a tiež na Majstrovstvách sveta v ľadovom hokeji v rokoch 1986, 1987 a 1990. Hral aj na Kanadskom pohári v roku 1987 a  Zimných olympijských hrách v roku 1988 v Calgary. Za Česko-Slovensko odohral 128. zápasov a dal 8. gólov.

Externé odkazy 
 
 

Narodenia v 1962
Hráči Dukly Trenčín
Hráči HC Košice
Slovenskí olympionici
Slovenskí hokejisti
Slovenskí hokejisti draftovaní NHL
Hokejisti draftovaní klubom Edmonton Oilers
Osobnosti z Liptovského Mikuláša